ai4bharat/Pralekha huggingface dataset:
কৃষিমন্ত্রক
কেন্দ্রীয় মন্ত্রিসভা ২০২২-২৩ বিপণন মরশুমে রবি শস্যের ন্যূনতম সহায়ক মূল্য বাড়িয়েছে
ন্যূনতম সহায়ক মূল্য বৃদ্ধির ফলে শস্যের ক্ষেত্রে বৈচিত্র্যকরণ বাড়বে
গম, রাই সরষে ও সরষে সহ মুসুর ডাল, ছোলা, বার্লি ও কুসুম উৎপাদন খরচের তুলনায় কৃষকদের আরও বেশি ন্যায্য মূল্য পাওয়ার সম্ভাবনা
তৈল বীজ, ডাল ও মোটা জাতীয় দানা শস্যের ক্ষেত্রে ন্যূনতম সহায়ক মূল্য নির্ধারণ করা হয়েছে
রবি শস্যে ন্যূনতম সহায়ক মূল্য বৃদ্ধির ফলে কৃষকদের ন্যায্য মূল্য সুনিশ্চিত হবে
নয়াদিল্লি, ০৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে ২০২২-২৩ রবি বিপণন মরশুমে সমস্ত রবি শস্যের ন্যূনতম সহায়ক মূল্য বৃদ্ধির প্রস্তাব অনুমোদিত হয়েছে। কৃষকদের ন্যায্য দাম পাওয়ার বিষয়টি সুনিশ্চিত করতেই সরকার ২০২২-২৩ রবি বিপণন মরশুমে রবি শস্যের ন্যূনতম সহায়ক মূল্য বৃদ্ধি করেছে। গত বছরের তুলনায় এবার মুসুর ডাল, রাই সরষে এবং সরষের ক্ষেত্রে ন্যূনতম সহায়ক মূল্যে সর্বোচ্চ ক্যুইন্টাল প্রতি ৪০০ টাকা বাড়ানো হয়েছে। অন্যদিকে, ছোলার ক্ষেত্রে ন্যূনতম সহায়ক মূল্য ক্যুইন্টাল প্রতি ১৩০ টাকা বৃদ্ধি পেয়েছে। কুসুম ফলের ক্ষেত্রে গত বছরের তুলনায় এবার ন্যূনতম সহায়ক মূল্য ক্যুইন্টাল প্রতি ১১৪ টাকা বেড়েছে। একইভাবে, গমের ক্ষেত্রে ন্যূনতম সহায়ক মূল্য গত বছরের ক্যুইন্টাল প্রতি ১ হাজার ৯৭৫ টাকা থেকে বেড়ে এবার ২০১৫ টাকা হয়েছে। বার্লির ক্ষেত্রে ন্যূনতম সহায়ক মূল্য এবার ক্যুইন্টাল প্রতি আরও ৩৫ টাকা বাড়িয়ে ১ হাজার ৬৩৫ টাকা করা হয়েছে।
২০২২-২৩ রবি বিপণন মরশুমে রবি শস্যের ন্যূনতম সহায়ক মূল্য বৃদ্ধির বিষয়টি ২০১৮-১৯ এ কেন্দ্রীয় বাজেট ঘোষণার সঙ্গে সঙ্গতি রেখে করা হয়েছে। সেবার বাজেট ঘোষণা করা হয়েছিল যে, সারা দেশব্যাপী গড় উৎপাদন খরচের তুলনায় দেড় গুণ হারে ন্যূনতম সহায়ক মূল্য বাড়ানো হবে। এর ফলে, কৃষকরা রাই সরষে ও সরষের ক্ষেত্রে ১০০ শতাংশ পর্যন্ত; মুসুর ডালের ক্ষেত্রে ৬৯ শতাংশ; ছোলার ক্ষেত্রে ৭৪ শতাংশ; বার্লির ক্ষেত্রে ৬০ শতাংশ এবং কুসুমের ক্ষেত্রে উৎপাদন খরচের ৫০ শতাংশ পর্যন্ত বেশি হারে ন্যায্য মূল্য পাবেন।
উল্লেখ করা যেতে পারে, তৈল বীজ, ডাল শস্য ও মোটা জাতীয় দানা শস্যের উৎপাদন এলাকা আরও বাড়ানোর জন্য কৃষকদের উৎসাহিত করতে গত কয়েক বছর ধরেই ন্যূনতম সহায়ক মূল্য বৃদ্ধি করা হয়ে আসছে। দেশে ডাল শস্যের ক্ষেত্রে চাহিদা ও যোগানের ফারাক দূর করতেই এই পদক্ষেপ।
সরকার সম্প্রতি ভোজ্য তেল ও পাম তেলের ক্ষেত্রে কেন্দ্রীয় সহায়তাপুষ্ট একটি জাতীয় কর্মসূচি শুরু করেছে। এর ফলে, দেশে ভোজ্য তেলের উৎপাদন বৃদ্ধি পাবে এবং আমদানি নির্ভরশীলতা কমবে। এই কর্মসূচি খাতে সরকার ১১ হাজার ৪০ কোটি টাকার সংস্থান করেছে। শুধু তাই নয়, জাতীয় স্তরে এই কর্মসূচিতে ভোজ্য তেল ও পাম তেল উৎপাদন এলাকা বাড়ানোর ওপর গুরুত্ব দেওয়ার পাশাপাশি, উৎপাদনশীলতা বাড়াতেও অগ্রাধিকার দেওয়া হচ্ছে। পক্ষান্তরে, কৃষকরা লাভবান হবেন এবং অতিরিক্ত কর্মসংস্থানের সৃষ্টি হবে।
সরকার ২০১৮’তে প্রধানমন্ত্রী অন্নদাতা আয় সংরক্ষণ অভিযান  কর্মসূচি শুরু করা। এই কর্মসূচির মাধ্যমে কৃষকদের উৎপাদন খরচের তুলনায় লাভজনক মূল্য পেতে সাহায্য করা হচ্ছে। এই কর্মসূচির তিনটি সাব-স্কিম রয়েছে। এগুলি হ’ল – মূল্য সহায়তা, মূল্য হ্রাসের ক্ষেত্রে ঘাটতি মেটানো তথা বেসরকারি সংগ্রহ ও মজুত কর্মসূচি।
CG/BD/SB
(Visitor Counter : 145
নতুনওপুনর্নবীকরণযোগ্যজ্বালানিমন্ত্রক
রাষ্ট্রসঙ্ঘের এক ঐতিহাসিক সিদ্ধান্তে আন্তর্জাতিক সৌর জোটকে পর্যবেক্ষকের মর্যাদা দেওয়া হয়েছে।
নতুন দিল্লি, ১১ ডিসেম্বর,২০২১
রাষ্ট্রসংঘ আন্তর্জাতিক সৌর জোটকে পর্যবেক্ষকের মর্যাদা দিয়েছে। এটি 'এক সূর্য, এক বিশ্ব, এক গ্রিড'- কে অনুপ্রেরণা দিতে চলেছে। এটি বিশ্বের জন্য একটি ন্যায় সঙ্গত শক্তির সমাধান করতে সাহায্য করবে।
একটি অভিনন্দন মূলক টুইটে কেন্দ্রীয় বিদ্যুৎ এবং নতুন ও পুনর্নবীকরণযোগ্য জ্বালানি মন্ত্রী শ্রী আর কে সিং বলেছেন, রাষ্ট্র সংঘ কর্তৃক আন্তর্জাতিক সৌর শক্তিকে পর্যবেক্ষকের মর্যাদা দেওয়ার ঐতিহাসিক সিদ্ধান্ত মাননীয় প্রধানমন্ত্রীর এক সূর্য, এক বিশ্ব, এক গ্রিড-এর স্বপ্নকে এগিয়ে নিয়ে যাওয়ার একটি ধাপ হতে চলেছে।
শ্রী সিং এই উপলক্ষে টুইট করেছেন। তিনি বলেছেন যে, এটি সৌরশক্তি স্থাপনের মাধ্যমে ন্যায্য এবং ন্যায় সঙ্গত শক্তি সমাধানের উদ্যোগকে উৎসাহ দেবে।
শ্রী সিং তার টুইটে উল্লেখ করেছেন যে, এটি আন্তর্জাতিক সহযোগিতার মাধ্যমে নেট জিরো কার্বন নির্গমনের লক্ষ্য অর্জনে সাহায্য করবে।
তিনি নিশ্চিত করেছেন যে, ভারত ক্রমশ শক্তির মিশ্রণের ক্ষেত্রে পুনর্নবীকরণ যুক্ত জ্বালানির বিষয় উল্লেখযোগ্য ভাবে অংশ নিয়ে এই মিশনকে সহায়তা করছে।
CG/ SB
(Visitor Counter : 133
কেন্দ্রীয়মন্ত্রিসভা
দাদরা ও নগর হাভেলির সিলভাসাতে মেডিকেল কলেজ স্থাপনের প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ২২ নভেম্বর, ২০১৮
নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের  বৈঠকে কেন্দ্রশাসিত অঞ্চল দাদরা ও নগর হাভেলির সিলভাসাতে একটি মেডিকেল কলেজ স্থাপনের প্রস্তাব অনুমোদিত হয়েছে।
এই চিকিৎসা শিক্ষা প্রতিষ্ঠানটির নির্মাণে খরচ ধরা হয়েছে ১৮৯ কোটি টাকা। এর জন্য প্রথম পর্যায়ে ২০১৮-১৯ সালে ১১৪ কোটি টাকা এবং দ্বিতীয় পর্যায়ে ২০১৯-২০ সালে ৭৫ কোটি টাকা ব্যয় করা হবে। ১৫০ জন ছাত্রছাত্রী এই চিকিৎসা শিক্ষা প্রতিষ্ঠানে অধ্যয়নের সুযোগ পাবেন। ২০১৯-২০ সালের মধ্যে এর নির্মাণ কাজ শেষ হবে। মেডিকেল কাউন্সিল অফ ইন্ডিয়ার নিয়মনীতি এবং স্বাস্থ্য ও পরিবারকল্যাণ মন্ত্রকের নীতি-নির্দেশিকা মেনে এই মেডিকেল কলেজটি তৈরি করা হবে এবং নির্মাণ খাতে ব্যয় নির্ধারণ করা হবে। কলেজটির নির্মাণ খাতে ব্যয় কেন্দ্রশাসিত অঞ্চলের জন্য যে বাজেট বরাদ্দ করা হয় তার মধ্য থেকেই খরচ করা হবে। মেডিকেল কলেজটির জন্য যে ৩৫৭টি স্থায়ী পদ তৈরির প্রস্তাব দেওয়া হয়েছে তার মধ্যে শিক্ষক ও শিক্ষা সহায়ক কর্মী পদ সহ ১৪টি জেএস লেভেল বা তার ওপরে একুশটি স্থায়ী পদ তৈরি করা হবে।
মন্ত্রিসভার এই সিদ্ধান্তের ফলে চিকিৎসকদের সংখ্যা যেমন বাড়বে, তেমনই চিকিৎসকের ঘাটতিও মিটবে। কেন্দ্রশাসিত অঞ্চলের ছাত্রছাত্রীদের চিকিৎসা-শিক্ষা নিয়ে পড়াশোনার সুযোগ-সুবিধা বৃদ্ধি পাবে। এমনকি, উপজাতি এবং গ্রামাঞ্চলের ছাত্রছাত্রীরা বিশেষভাবে উপকৃত হবেন। ঐ কেন্দ্রশাসিত অঞ্চলে জেলা হাসপাতালগুলির বর্তমান পরিকাঠামো ব্যবস্থার সর্বাধিক সদ্ব্যবহার যেমন সম্ভব হবে, তেমনই সাধারণ মানুষের চিকিৎসার সুযোগ-সুবিধাও বাড়বে।
CG/BD/DM/…
(Visitor Counter : 95
সংস্কৃতিমন্ত্রক
শ্রী প্রহ্লাদ সিং প্যাটেল অমৃতসরের জালিয়ানওয়ালা বাগের পবিত্র মাটি ভর্তি ‘কলস’ প্রধানমন্ত্রী শ্রী নরেন্দ্র মোদীর হাতে তুলে দিলেন
নয়াদিল্লি, ২১ নভেম্বর, ২০১৯
জালিয়ানওয়ালাগ বাগ হত্যাকান্ডের ১০০ বছর পূর্তি উপলক্ষে কেন্দ্রীয় সংস্কৃতি ও পর্যটন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল অমৃতসরের জালিয়ানওয়ালা বাগের পবিত্র মাটি ভর্তি ‘কলস’ প্রধানমন্ত্রী শ্রী নরেন্দ্র মোদীর হাতে তুলে দিলেন। গত ৫ নভেম্বর কেন্দ্রীয় প্রতিমন্ত্রী ঐতিহাসিক জালিয়ানওয়ালা বাগ জাতীয় স্মারক পরিদর্শনের সময় এই মাটি নিয়ে এসেছিলেন।
পরে, কেন্দ্রীয় মন্ত্রী এক সাংবাদিক বৈঠকে বলেন, এই ‘কলস’ জাতীয় সংগ্রহশালায় সাধারণ দর্শনার্থীদের জন্য প্রদর্শিত হবে। তিনি আরও বলেন, ভারতের স্বাধীনতা সংগ্রামে যাঁরা প্রাণ দিয়েছিলেন সেইসব শহীদদের যুবসম্প্রদায়ের সামনে তুলে ধরতে এই উদ্যোগ নেওয়া হয়েছে। তিনি সংস্কৃতি ও পর্যটন মন্ত্রকের ১০০ দিনের সাফল্যের কথাও তুলে ধরেন। শ্রী প্যাটেল বলেন, কেন্দ্রীয় সরকার তাজমহলে শিশুদের খাওয়ানোর জন্য ‘বেবি ফিডিং রুম’ তৈরি করেছে। দেশের অন্যান্য দর্শনীয় স্থানে এই ধরনের ‘বেবি ফিডিং রুম’ তৈরি করা হচ্ছে বলেও তিনি জানান। কেন্দ্রীয় প্রতিমন্ত্রী আরও বলেন, দেশের দর্শনীয় স্থানগুলিকে বিদেশি পর্যটকদের কাছে আরও আকর্ষণীয় করে তোলার জন্য সাইনবোর্ডগুলি বিদেশি ভাষায় লেখার ব্যবস্থা করেছে মন্ত্রক। ভারতবর্ষে যাতে আরও বেশি করে বিদেশি পর্যটক আসতে পারেন তার জন্য ই-ভিসার মাশুল কমানো হয়েছে এবং হোটেলে পণ্য ও পরিষেবা কর কমানো হয়েছে। পর্বতারোহীদের জন্য ১৩৭টি শৃঙ্গ খুলে দেওয়া হয়েছে। বিশ্ব পর্যটন মানচিত্রে ভারতের পর্যটন সূচক ৪০ থেকে ৩৪-এ উঠে এসেছে বলেও তিনি জানান।
SSS/SS/DM
(Visitor Counter : 54
স্বাস্থ্যওপরিবারকল্যাণমন্ত্রক
দেশে গত ছয় দিনে পাঁচবার এমনকি গত ২৪ ঘণ্টাতেও সুস্থতার সংখ্যা কোভিড আক্রান্তের সংখ্যার তুলনায় বেশি সুস্পষ্টভাবে করোনায় আক্রান্তের ঘটনায় গত ২৪ ঘণ্টায় ৫৫,৩৪৪টি কমেছে ভারতে মোট টিকাকরণ ১৮.২২ কোটি ছাড়িয়েছে এখনও পর্যন্ত ১৮-৪৪ বছর বয়সী ৪৮ লক্ষের বেশি সুফলভোগীর টিকাকরণ
নয়াদিল্লি, ১৬ মে, ২০২১
ভারতে করোনায় মোট সুস্থতার সংখ্যা আজ ২ কোটি ৭ লক্ষ ৯৫ হাজার ৩৩৫। জাতীয় স্তরে সুস্থতার হার ৮৪.২৫ শতাংশ। এদিকে গত ২৪ ঘণ্টায় আরও ৩ লক্ষ ৬২ হাজার ৪৩৭ জন করোনামুক্ত হয়েছেন। এর ফলে, গত ছয় দিনে পাঁচাবার দৈনিক আক্রান্তের সংখ্যার তুলনায় সুস্থতার সংখ্যা বেশি রয়েছে। ১০টি রাজ্যে সুস্থতার হার ৭০.৯৪ শতাংশ।
দেশে আজ সুস্পষ্টভাবে মোট করোনায় আক্রান্তের সংখ্যা কমে দাঁড়িয়েছে ৩৬ লক্ষ ১৮ হাজার ৪৫৮, যা মোট আক্রান্তের ১৪.৬৬ শতাংশ। অবশ্য গত ২৪ ঘণ্টায় সুস্পষ্টভাবে করোনায় আক্রান্তের ঘটনা ৫৫,৩৪৪টি কমেছে। ১০টি রাজ্যে সুস্পষ্টভাবে করোনায় আক্রান্তের হার ৭৪.৬৯ শতাংশ। একইভাবে, আক্রান্তের হারও ক্রমশ নিম্নমুখী। আজ এই হার দাঁড়িয়েছে ১৬.৯৮ শতাংশ।
দেশব্যাপী টিকাকরণ অভিযানের তৃতীয় পর্যায়ের আওতায় ১৮ কোটি ২২ লক্ষের বেশি টিকার ডোজ দেওয়া হয়েছে। আজ সকাল ৭টা পর্যন্ত পাওয়া প্রাথমিক তথ্য অনুযায়ী সারা দেশে ১৮ কোটি ২২ লক্ষ ২০ হাজার ১৪৬টি টিকার ডোজ দেওয়া হয়েছে। এর মধ্যে ৯৬ লক্ষ ৪২ হাজার ২৭৮ জন স্বাস্থ্যকর্মী প্রথম ডোজ এবং ৬৬ লক্ষ ৪১ হাজার ৪৭ জন স্বাস্থ্যকর্মী দ্বিতীয় ডোজ পেয়েছেন। করোনার বিরুদ্ধে লড়াইয়ে অগ্রভাগে থাকা ১ কোটি ৪৪ লক্ষ ২৫ হাজার ৪৪ জন প্রথম ডোজ এবং ৮১ লক্ষ ৮৬ হাজার ৫৬৮ জন দ্বিতীয় ডোজ পেয়েছেন। অন্যদিকে, ১৮-৪৪ বছর বয়সী ৪৮ লক্ষ ২৫ হাজার ৭৯৯ জন টিকার প্রথম ডোজ পেয়েছেন। এছাড়াও, ৪৫-৬০ বছর বয়সী ৫ কোটি ৭১ লক্ষ ৬১ হাজার ৭৬ জন প্রথম ডোজ এবং ৯০ লক্ষ ৬৬ হাজার ৮৬২ জন দ্বিতীয় ডোজ পেয়েছেন। একইভাবে, ৬০ বছরের বেশি বয়সী ৫ কোটি ৪৪ লক্ষ ৬৯ হাজার ৫৯৯ জন প্রথম ডোজ এবং ১ কোটি ৭৮ লক্ষ ১ হাজার ৮৯১ জন দ্বিতীয় ডোজ পেয়েছেন।
দেশে এখনও পর্যন্ত ১০টি রাজ্যে টিকাকরণের হার ৬৬.৭৬ শতাংশ।
দেশে গত ২৪ ঘণ্টায় ১৮-৪৪ বছর বয়সী ৫ লক্ষ ৬২ হাজার ১৩০ জন সুফলভোগী টিকার প্রথম ডোজ পেয়েছেন। টিকাকরণ অভিযানের তৃতীয় পর্যায়ের সূচনার সময় থেকে ৩২টি রাজ্য ও কেন্দ্রশাসিত অঞ্চলে ৪৮ লক্ষ ২৫ হাজার ৭৯৯টি টিকার ডোজ দেওয়া হয়েছে। এর মধ্যে পশ্চিমবঙ্গে ১৮-৪৪ বছর বয়সী ৩২,০৪৬ জন টিকার প্রথম ডোজ পেয়েছেন।
দেশব্যাপী টিকাকরণ অভিযানের ১২০তম দিনে  ১৭ লক্ষ ৩৩ হাজার ২৩২টি টিকার ডোজ দেওয়া হয়েছে। এর মধ্যে ১১ লক্ষ ৩০ হাজার ৯২৮ জন প্রথম ডোজ এবং ৬ লক্ষ ২ হাজার ৩০৪ জন দ্বিতীয় ডোজ পেয়েছেন।
দেশে গত ২৪ ঘণ্টায় নতুন করে কোভিডে আক্রান্তের সংখ্যা ৩ লক্ষ ১১ হাজার ১৭০। এর মধ্যে ১০টি রাজ্যে আক্রান্তের হার ৭৪.৭ শতাংশ। কর্ণাটকে একদিনেই সর্বাধিক ৪১,৬৬৪ জন আক্রান্ত হয়েছেন। মহারাষ্ট্রে একদিনেই আক্রান্তের সংখ্যা ৩৪,৮৪৮। অন্যদিকে, তামিলনাড়ুতে আক্রান্ত হয়েছেন ৩৩,৬৫৮ জন।
দেশে কোভিডে মৃত্যু হার বর্তমানে ১.০৯ শতাংশ। গত ২৪ ঘণ্টায় ৪,০৭৭ জনের মৃত্যু হয়েছে। এর মধ্যে ১০টি রাজ্যে মৃত্যু হার ৭৫.৫৫ শতাংশ। মহারাষ্ট্রে একদিনেই সর্বাধিক ৯৬০ জনের মৃত্যু হয়েছে। অন্যদিকে কর্ণাটকে মারা গেছেন ৩৪৯ জন।
আন্তর্জাতিক মহলের কাছ থেকে পাওয়া কোভিড ত্রাণসামগ্রীগুলি দ্রুত রাজ্য ও কেন্দ্রশাসিত অঞ্চলগুলিতে পৌঁছে দেওয়া হচ্ছে। এখনও পর্যন্ত সড়ক ও বিমানযোগে ১০,৯৫৩টি অক্সিজেন কনসেনট্রেটর, ১৩,১৬৯টি অক্সিজেন সিলিন্ডার, ৯০টি অক্সিজেন জেনারেশন প্ল্যান্ট, ৬,৮৩৫টি ভেন্টিলেটর / বাইপ্যাপ যন্ত্র, ৪ লক্ষ ৯০ হাজারের বেশি রেমডেসিভির ভায়াল সরবরাহ করা হয়েছে।
CG/BD/DM
(Visitor Counter : 124
কয়লামন্ত্রক
কোল ইন্ডিয়ার সহযোগী সংস্থা এমসিএল ভুবনেশ্বরে কোভিড-১৯ হাসপাতালের জন্য আর্থিক সহায়তা দেবে : প্রহ্লাদ যোশী
নয়াদিল্লি, ০৬ এপ্রিল, ২০২০
রাষ্ট্রায়ত্ত কোল ইন্ডিয়ার সহযোগী সংস্থা মহানদী কোলফিল্ড লিমিটেড  ভুবনেশ্বরে দেশের দ্বিতীয় বৃহত্তম কোভিড-১৯ হাসপাতালের জন্য ব্যয়ভার বহন করবে। এছাড়াও, রোগীদের চিকিৎসার খরচও যোগাবে এমসিএল। ইতিমধ্যেই সংস্থার পক্ষ থেকে আগাম অনুদান হিসাবে ৭ কোটি ৩১ লক্ষ টাকা মঞ্জুর করা হয়েছে। হাসপাতালের সূচনা উপলক্ষে এক অনুষ্ঠানে ভিডিও কনফারেন্সের মাধ্যমে কেন্দ্রীয় কয়লা মন্ত্রী শী প্রহ্লাদ যোশী বলেন, ওডিশার মানুষের কাছে এই হাসপাতাল এক বড় সম্পদ।
নির্মীয়মান এই হাসপাতালের ৫০০টি শয্যা সহ ২৫টি আইসিইউ বেড থাকবে। ওডিশার মুখ্যমন্ত্রী শ্রী নবীন পট্টনায়েক আজ ভুবনেশ্বরে এই হাসপাতালের উদ্বোধন করেন। অনুষ্ঠানে কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধানও ভিডিও কনফারেন্সের মাধ্যমে যোগ দেন।
এই উপলক্ষে শ্রী যোশী জানান, কোভিড-১৯ মোকাবিলায় জেলা খনিজ তহবিলে ৩০ শতাংশ অর্থ হাসপাতাল খাতে রাজ্য সরকারগুলি সদ্ব্যবহার করতে পারবে বলে ইতিমধ্যেই নির্দেশিকা জারি করা হয়েছে। উল্লেখ করা যেতে পারে, কোল ইন্ডিয়ার এই সহযোগী সংস্থাটি ৮টি রাজ্যের ১ হাজার ৫০০-রও বেশি কোয়ারেন্টাইন বা আইসোলেশন বেডের ব্যবস্থা করেছে। ভুবনেশ্বরে ন্যালকো’র সদর দপ্তরের কর্মচারীরা ওডিশার মুখ্যমন্ত্রী ত্রাণ তহবিলে একদিনের বেতন বাবদ ২ কোটি ৫০ লক্ষ টাকা দান করার সিদ্ধান্ত নিয়েছেন।
(CG/BD/SB
প্রধানমন্ত্রীরদপ্তর
জলযান আইএনএসভি তারিনী’র নাবিকদের সঙ্গে মিলিত হলেন প্রধানমন্ত্রী
নয়াদিল্লি, ২৩ মে, ২০১৮
আইএনএসভি তারিনী জলযানে করে সফল বিশ্ব পরিক্রমা শেষে ভারতীয় নৌ-বাহিনীর ৬ জন মহিলা আধিকারিক বুধবার  নতুন দিল্লিতে প্রধানমন্ত্রী নরেন্দ্র মোদীর সঙ্গে সাক্ষাৎ করেন।
কেবল মহিলাদের নিয়েই নাবিকরা সাগর পরিক্রমা নামের এই অভিযান ছিল জলপথে ভারতীয়দের প্রথম বিশ্ব পরিক্রমা।
প্রধানমন্ত্রীর সঙ্গে মতবিনিময়ের সময় নৌ-বাহিনীর ঐ ছয় মহিলা আধিকারিক এই অভিযানের বিভিন্ন দিক, তাঁদের প্রস্তুতি, প্রশিক্ষণ ও সফরের অভিজ্ঞতা বর্ণনা করেন।
বিশ্ব পরিক্রমা অভিযান সফল হওয়ায় প্রধানমন্ত্রী তাঁদের অভিনন্দন জানান। সফরের অভিজ্ঞতা অন্যদের সঙ্গে ভাগ করে নেওয়ার পাশাপাশি লিখে রাখার ব্যাপারেও তাঁদেরকে উৎসাহিত করেন প্রধানমন্ত্রী। প্রধানমন্ত্রীর সঙ্গে আলাপচারিতার সময় নৌ-সেনা প্রধান অ্যাডমিরাল সুনীল লাম্বা-ও উপস্থিত ছিলেন।
আইএনএসভি তারিণী জলযানের দায়িত্বে ছিলেন লেঃ কমান্ডার বর্তিকা যোশী। জলযানের অন্যান্য সদস্যরা হলেন – লেঃ কমান্ডার প্রতিভা জামওয়াল, পি স্বাথী, এস বিজয়া দেবী, বি ঐশ্বর্য এবং পায়েল গুপ্তা।
CG/BD/SB……
(Visitor Counter : 32
প্রধানমন্ত্রীরদপ্তর
প্রধানমন্ত্রী শ্রী অমরনাথ পবিত্র গুহার কাছে মেঘ ভাঙা বৃষ্টিতে জীবনহানির ঘটনায় শোকপ্রকাশ করেছেন
নয়াদিল্লী, ৮ জুলাই, ২০২২
প্রধানমন্ত্রী শ্রী নরেন্দ্র মোদী শ্রী অমরনাথ পবিত্র গুহার কাছে মেঘ ভাঙা বৃষ্টিতে জীবনহানির ঘটনায় শোকপ্রকাশ করেছেন।
এক ট্যুইট বার্তায় প্রধানমন্ত্রী বলেন, “শ্রী অমরনাথ পবিত্র গুহার কাছে মেঘ ভাঙা বৃষ্টির ঘটনায় আমি দুঃখিত। শোকসন্তপ্ত পরিবার-পরিজনকে জানাই সমবেদনা। পরিস্থিতি পর্যলোচনা, করতে উপ-রাজ্যপাল শ্রী মনোজ সিনহা মহাশয়ের সঙ্গে কথা বলেছি। ত্রাণ ও উদ্ধার কাজ চলছে। ক্ষতিগ্রস্তদের যথা সম্ভব সাহায্য দেওয়া হচ্ছে।”
PG/PM/NS
(
কেন্দ্রীয়মন্ত্রিসভা
একটি নতুন মেডিকেল কলেজ স্থাপনের লক্ষ্যে ঝাড়খণ্ডের কর্মায় অবস্থিত কেন্দ্রীয় হাসপাতালটিকে ঝাড়খণ্ড সরকারের অনুকূলে হস্তান্তরের সিদ্ধান্ত নিল কেন্দ্রীয় মন্ত্রিসভা
নয়াদিল্লি, ৯ আগস্ট, ২০১৮
ঝাড়খণ্ডের জেলা ও রেফারেল হাসপাতালগুলিতে মেডিকেল কলেজ স্থাপনের লক্ষ্যে এবং সংশ্লিষ্ট অঞ্চলের জনসাধারণের স্বাস্থ্য ও চিকিৎসা সম্পর্কিত চাহিদা পূরণে ঝাড়খণ্ডের কর্মায় অবস্থিত কেন্দ্রীয় শ্রম ও কর্মসংস্থান মন্ত্রকের নিয়ন্ত্রণাধীন সেন্ট্রাল হাসপাতাল এবং তার জমি ও বাড়িটিকে ঝাড়খণ্ড সরকারের অনুকূলে হস্তান্তরের একটি প্রস্তাবে আজ সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে সিদ্ধান্ত নেওয়া হয় যে এই হাসপাতাল ও জমি হস্তান্তর-বাবদ ঝাড়খণ্ড সরকারের কাছ থেকে কোনরকম অর্থ আদায় করা হবে না।
আগামী তিন মাসের মধ্যে এই হস্তান্তরের কাজ সম্পূর্ণ হবে বলে আশা করা হচ্ছে। এজন্য কেন্দ্রীয় শ্রম ও কর্মসংস্থান মন্ত্রক এবং ঝাড়খণ্ড সরকারের মধ্যে একটি মউও স্বাক্ষরিত হবে।
প্রস্তাবটি বাস্তবায়িত হলে দেশে প্রশিক্ষণপ্রাপ্ত চিকিৎসকের সংখ্যা বৃদ্ধির পাশাপাশি, সংশ্লিষ্ট অঞ্চলে স্বাস্থ্য ও চিকিৎসা পরিকাঠামোরও প্রসার ঘটবে। ফলে, ঝাড়খণ্ডের কর্মা এবং তার আশপাশের অধিবাসীরা উন্নত স্বাস্থ্য ও চিকিৎসা পরিষেবার সুযোগ লাভ করবেন।
SSS/SKD/DM/…
(Visitor Counter : 67
প্রধানমন্ত্রীরদপ্তর
ব্রোঞ্জ পদক জয়ের জন্য হরজিন্দর কউর-কে প্রধানমন্ত্রীর অভিনন্দন
নয়াদিল্লি, ০২ অগাস্ট, ২০২২
প্রধানমন্ত্রী শ্রী নরেন্দ্র মোদী কমনওয়েলথ ক্রীড়া প্রতিযোগিতায় মহিলাদের ৭১ কেজি ভারোত্তোলন বিভাগে ব্রোঞ্জ পদক জয়ের জন্য শ্রীমতী হরজিন্দর কাউর-কে অভিনন্দন জানিয়েছেন।
এক ট্যুইট বার্তায় বলেছেন, “বার্মিংহামে অনুষ্ঠিত কমনওয়েলথ ক্রীড়া প্রতিযোগিতায় আমাদের ভারোত্তোলকরা দুর্দান্ত ফল করছেন। এই ধারা বজায় রেখে হরজিন্দর কউর ব্রোঞ্জ পদক জয় করেছেন। এই বিশেষ সাফল্যের জন্য তাঁকে অভিনন্দন। ভবিষ্যতে তাঁর আরও সাফল্য কামনা করি”।
PG/CB/SB
(
সড়কপরিবহণওমহাসড়কমন্ত্রক
ফ্লেক্স-ফুয়েল ব্যবহারকারী যানবাহন
নয়াদিল্লী, ৩১ মার্চ, ২০২২
ভারী শিল্প মন্ত্রক গাড়ি এবং গাড়ির যন্ত্রাংশ নির্মাণের জন্য উৎপাদন ভিত্তিক উৎসাহ প্রকল্পের সূচনা করেছে। এই প্রকল্পে ফ্লেক্স-ফুয়েল ব্যবহারকারী যানবাহনের যন্ত্রাংশকে অন্তর্ভুক্ত করা হয়েছে। যে যন্ত্রাংশগুলিকে এই প্রকল্পের অন্তর্ভুক্ত করা হয়েছে সেগুলি হল :
১. বিএস৬ মানের ফ্লেক্স-ফুয়েল ইঞ্জিন। এই ইঞ্জিনগুলি ‘ইথানল ৮৫’ জ্বালানী ব্যবহার করতে পারে।
২. ফ্লেক্স-ফুয়েল ইঞ্জিনের ব্যবহার করা হয়, এক ধরণের রেল, যা উত্তপ্ত জ্বালানীর সংস্পর্শে থাকে
৩. ফ্লেক্স-ফুয়েল ইঞ্জিনের জন্য সেইসমস্ত উপাদান যেগুলি গাড়ি চলার সময় গরম হয়ে যায়।
৪. ফ্লেক্স-ফুয়েল ইঞ্জিনের জন্য উষ্ণতা নিয়ন্ত্রক ব্যবস্থাপনা
৫. ফ্লেক্স-ফুয়েল ইঞ্জিনের জন্য বৈদ্যুতিন পদ্ধতিতে নিয়ন্ত্রণ ব্যবস্থা
৬. ফ্লেক্স-ফুয়েল ইঞ্জিনের জন্য ইথানল সেন্সার
ফ্লেক্স-ফুয়েল ইঞ্জিনের গাড়ি পেট্রোল ও ইথানলের মিশ্রণ অথবা শুধু পেট্রোলের সাহায্য চলতে পারে। ফ্লেক্স-ফুয়েল অথবা ই-১০০ যানবাহনের বিষয়ে সড়ক পরিবহণ ও মহাসড়ক মন্ত্রক ২০১৬র ১২ই জুলাই একটি বিজ্ঞপ্তি প্রকাশ করেছে।
মন্ত্রক ওই বছর ১৬ই সেপ্টেম্বর হাইড্রোজেনকে গাড়ির জ্বালানী হিসেবে ব্যবহারের জন্য আর একটি বিজ্ঞপ্তি প্রকাশ করেছে। এই বিজ্ঞপ্তি অনুসারে সিএনজি-র সঙ্গে ১৮ শতাংশ হাইড্রোজেন মিশিয়ে গাড়ি চালানো যাবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন সড়ক পরিবহণ ও মহাসড়ক মন্ত্রী শ্রী নীতীন গড়করি।
CG/CB/NS
(Visitor Counter : 79
প্রধানমন্ত্রীরদপ্তর
উত্তরাখণ্ডের চক্রতায় পথ দুর্ঘটনায় নিহতদের প্রতি প্রধানমন্ত্রী শোক প্রকাশ করেছেন
দুর্ঘটনায় ক্ষতিগ্রস্তদের জন্য প্রধানমন্ত্রী জাতীয় ত্রাণ তহবিল থেকে অর্থ অনুমোদন
নতুন দিল্লি, ৩১ অক্টোবর, ২০২১
প্রধানমন্ত্রী শ্রী নরেন্দ্র মোদী উত্তরাখণ্ডের চক্রতায় পথ দুর্ঘটনায় নিহতদের প্রতি গভীর শোক প্রকাশ করেছেন।
তিনি প্রধানমন্ত্রী জাতীয় ত্রাণ তহবিল থেকে অর্থ অনুমোদন করেছেন।
প্রধানমন্ত্রীর কার্যালয় থেকে এক টুইট বিবৃতিতে জানানো হয়েছে যে, এই পথ দুর্ঘটনায় নিহতদের নিকট আত্মীয়দের জন্য অনুদান হিসেবে দু লক্ষ টাকা এবং আহতদের জন্য ৫০ হাজার টাকা করে দেওয়া হবে।
CG/ SB
(
আয়ুষ
কোভিড-১৯ চিকিৎসার জন্য এন.আই.সি.ই. প্রোটোকল সম্পর্কিত মিডিয়া রিপোর্ট নাকচ করা হয়েছে
মুম্বাই, ২৮ জুলাই, ২০২১
এক শ্রেণীর সংবাদমাধ্যমে খবর প্রকাশিত হয়েছে যে আয়ুষ মন্ত্রকের অধীন পুণের ন্যাশনাল ইনস্টিটিউট অফ নেচারোপ্যাথি  স্বল্প থেকে মাঝারি উপসর্গ-বিশিষ্ট কোভিড-১৯ রোগীদের জন্য চিকিৎসক বিশ্বরূপ রায়চৌধুরির এন.আই.সি.ই. সম্পর্কিত প্রোটোকলগুলি মেনে চলার সুপারিশ করেছে। এই প্রেক্ষিতে মন্ত্রকের পক্ষ থেকে সুস্পষ্টভাবে জানানো হচ্ছে যে সংবাদমাধ্যমে প্রকাশিত এই খবর সম্পূর্ণ অসত্য এবং এন.আই.সি.ই.-র কিছু অসত্য ও বিভ্রান্তিকর দাবির ওপর ভিত্তি করেই সংবাদ প্রতিবেদনটি প্রকাশিত হয়েছে। পুণের ন্যাশনাল ইনস্টিটিউট অফ নেচারোপ্যাথি এটা সুস্পষ্ট করেছে যে আয়ুষ মন্ত্রক নেটওয়ার্ক অফ ইনফ্লুয়েঞ্জা কেয়ার এক্সপার্টস বা এন.আই.সি.ই.-র উদ্ভাবিত কোনও প্রোটোকলকেই অনুমোদন করে না।
পুণের ন্যাশনাল ইনস্টিটিউট অফ নেচারোপ্যাথি কোভিড-১৯ চিকিৎসার ক্ষেত্রে নেচারোপ্যাথি সম্পর্কিত কিছু সেরা পন্থাপদ্ধতি লিপিবদ্ধ করে। আহমেদনগরে এন.আই.সি.ই. সেন্টারে চিকিৎসার ক্ষেত্রে যে সমস্ত সেরা পন্থাপদ্ধতিগুলি গ্রহণ করা হয়েছে সেগুলি কেবল নথিভুক্তিকরণের জন্য পুঙ্খানুপুঙ্খ সমীক্ষার উদ্দেশ্যেই ন্যাশনাল ইনস্টিটিউট অফ নেচারোপ্যাথি সংগ্রহ করেছে। সেরা পন্থাপদ্ধতি সম্পর্কিত এ ধরনের নথিপত্র সংগ্রহ সম্পূর্ণভাবে পঠনপাঠনের উদ্দেশ্যে। তাই, এই পন্থাপদ্ধতিগুলি চিকিৎসার ক্ষেত্রে অন্যতম উপায় হিসেবে বিবেচনা করা একেবারেই উচিৎ নয়।
পুণের ন্যাশনাল ইনস্টিটিউট অফ নেচারোপ্যাথির পক্ষ থেকে এই বিষয়টিও সম্পূর্ণ নাকচ করে দেওয়া হয়েছে যে কোভিড আদর্শ আচরণ মেনে চলার কোনও প্রয়োজনীয়তা নেই। উল্লেখ করা যেতে পারে, এন.আই.সি.ই. গত ৩০ জুলাই এক সাংবাদিক সম্মেলনে যে দাবি করে তা খণ্ডন করেছে এবং সোশ্যাল মিডিয়ায় ভিডিও প্রচার করে বলা হয়েছে পিপিই কিট, মাস্ক বা সামাজিক দূরত্ববিধি কোনটিই মেনে চলার প্রয়োজন নেই। এই প্রেক্ষিতে পুণের ন্যাশনাল ইনস্টিটিউট অফ নেচারোপ্যাথির পক্ষ থেকে সুস্পষ্টভাবে বলা হয়েছে কোভিড-১৯ মহামারীর সময় জাতীয় বিপর্যয় ব্যবস্থাপনা আইনের আওতায় যে সমস্ত নীতি-নির্দেশিকা জারি করা হয়েছে তা নেচারোপ্যাথির এই প্রতিষ্ঠানটি পুরোপুরি মেনে চলে। সেইসঙ্গে, সামাজিক দূরত্ববিধি, মাস্কের ব্যবহার সংক্রমণ শৃঙ্খল প্রতিরোধে অত্যন্ত প্রয়োজনীয় হাতিয়ার বলে মনে করে।
পুণের ন্যাশনাল ইনস্টিটিউট অফ নেচারোপ্যাথির পক্ষ থেকে আরও বলা হয়েছে, এন.আই.সি.ই. তাদের কাছ থেকে প্রতিষ্ঠানের নাম প্রদর্শন করার জন্য কোনরকম অনুমতি নেয়নি। সাংবাদিক সম্মেলনে এন.আই.সি.ই.-র পক্ষ থেকে পুণের নেচারোপ্যাথির ওই প্রতিষ্ঠানটির নাম ব্যবহার সম্পূর্ণ অবৈধ। এই প্রেক্ষিতে পুণের প্রতিষ্ঠানটির তরফ থেকে এন.আই.সি.ই.-র সঙ্গে যোগাযোগ করা হচ্ছে যাতে তারা সোশ্যাল মিডিয়ায় প্রচার করা ভিডিও এবং বিভ্রান্তিকর তথ্য প্রত্যাহার করে নেয়।
CG/BD/DM/
(Visitor Counter : 167
নারীওশিশুবিকাশমন্ত্রক
জাতীয় কন্যা শিশু দিবস উদযাপন
নয়াদিল্লি, ২৪ জানুয়ারি, ২০২২
ভারতের কন্যা সন্তানরা যাতে যথাযথ সাহায্যের সুযোগ পান, সেই উদ্দেশ্যে প্রতি বছর ২৪শে জানুয়ারি জাতীয় কন্যা শিশু দিবস উদযাপিত হয়। কন্যা শিশুদের অধিকার সম্পর্কে মানুষকে সচেতন করে তোলা, কন্যা শিশুর শিক্ষা, তাঁদের স্বাস্থ্য ও পুষ্টির বিষয়ে সচেতন করে তোলাই এই দিনটি পালনের মূল লক্ষ্য। মেয়েরা বিভিন্ন সময়ে লিঙ্গ বৈষম্যের শিকার হন। লিঙ্গ বৈষম্যের বিরুদ্ধে সচেতনতা গড়ে তুলতে নারী ও শিশু কল্যাণ মন্ত্রক ২০০৮ সাল থেকে জাতীয় শিশু কন্যা দিবস পালনের সিদ্ধান্ত নেয়।
সরকারের গৃহীত বিভিন্ন উদ্যোগ :
কেন্দ্র মহিলাদের কল্যাণ-সাধনে বিভিন্ন সময়ে নানা কর্মসূচি গ্রহণ করেছে। এর মধ্যে কয়েকটি উল্লেখযোগ্য কর্মসূচি হ’ল –
ক) সেভ দ্য গার্ল চাইল্ড, খ) বেটি বাঁচাও, বেটি পড়াও, গ) সুকন্যা সমৃদ্ধি যোজনা, ঘ) সিবিএসই উড়ান প্রকল্প, ঙ) শিশু কন্যাদের জন্য বিনামূল্যে বা ভর্তুকি যুক্ত শিক্ষা, চ) কলেজ ও বিশ্ববিদ্যালয়ে মহিলাদের জন্য সংরক্ষণ এবং ছ) ন্যাশনাল স্কিম অফ ইনসেনটিভ টু গার্লস ফর সেকেন্ডারি এডুকেশন।
২০১১-এর আদমশুমারী থেকে প্রাপ্ত তথ্যানুযায়ী, দেশ জুড়ে শিশুকন্যার সংখ্যা কমার প্রবণতা নজরে আসে, যা উদ্বেগজনক। জন্মের আগে ভ্রূণের লিঙ্গ পরীক্ষা এবং জন্মের পর শিশু কন্যাদের প্রতি অবহেলার ফলে এই সমস্যা সৃষ্টি হয়েছে। এই পরিস্থিতিতে প্রধানমন্ত্রী শ্রী নরেন্দ্র মোদী ২০১৫’র ২২শে জানুয়ারি হরিয়ানার পানিপথে বেটি বাঁচাও, বেটি পড়াও কর্মসূচির সূচনা করেন। ছেলে ও মেয়ের অনুপাত স্বাভাবিক করা, মহিলাদের ক্ষমতায়ন এবং এ সংক্রান্ত বিভিন্ন সমস্যার সমাধান করাই এই প্রকল্পের মূল উদ্দেশ্য। কেন্দ্রীয় পরিসংখ্যান মন্ত্রক এবং স্বাস্থ্য ও পরিবার কল্যাণ মন্ত্রকের প্রাপ্ত তথ্যানুযায়ী, দেশ জুড়ে এই প্রকল্প বাস্তবায়নের ফলে ছেলে ও মেয়ের অনুপাতে যে বৈষম্য ছিল, তা ক্রমশ কমে আসছে। মাধ্যমিক স্তরে মেয়েরা আরও বেশি করে পড়াশুনা শুরু করছে। পাঁচ বছরের কম বয়সী কন্যা সন্তানের মৃত্যু হার নিম্নমুখী।
কোভিড-১৯ পরিস্থিতিতে দেশ জুড়ে সবধরনের অনুষ্ঠান ও কর্মসূচি এখন অনলাইনে করা হচ্ছে। শারীরিক দূরত্ব বজায় রাখার জন্যই এই উদ্যোগ। আজাদি কা অমৃত মহোৎসব উদযাপনের অঙ্গ হিসাবে ভার্চ্যুয়াল পদ্ধতিতে এ বছর প্রধানমন্ত্রী রাষ্ট্রীয় বাল পুরস্কার প্রদান করা হয়েছে। প্রধানমন্ত্রী ভার্চ্যুয়াল পদ্ধতিতে পুরস্কার বিজেতাদের সঙ্গে মতবিনিময় করেছেন। শিশুরা তাদের বাবা-মার সঙ্গে নিজ নিজ জেলার জেলাশাসকের দপ্তর থেকে অনুষ্ঠানে যোগ দেয়। প্রধানমন্ত্রী পুরস্কার প্রাপকদের ডিজিটাল শংসাপত্র দিয়েছেন। এছাড়াও, পুরস্কার হিসাবে নগদ ১ লক্ষ টাকা পুরস্কার-প্রাপকদের ব্যাঙ্ক অ্যাকাউন্টে পাঠিয়ে দেওয়া হয়েছে।
ইউনিসেফ আজাদি কা অমৃত মহোৎসব উদযাপনের অঙ্গ হিসাবে কন্যা মহোৎসব #LadkiyanJahanKhushiyanwahan –এর আয়োজন করেছে। কেন্দ্রীয় নারী ও শিশু কল্যাণ মন্ত্রী শ্রীমতী স্মৃতি জুবিন ইরানি দেশের বিভিন্ন স্থানের প্রান্তিক শিশুদের সঙ্গে অনুষ্ঠানে মতবিনিময় করবেন। এই অনুষ্ঠানে বস্ত্র, শিল্প ও বাণিজ্য, উপভোক্তা বিষয়ক, খাদ্য ও গণবন্টন মন্ত্রী শ্রী পীযূষ গোয়েল এবং বিজ্ঞান ও প্রযুক্তি প্রতিমন্ত্রী শ্রী জিতেন্দ্র সিং উপস্থিত থাকবেন।
CG/CB/SB
(Visitor Counter : 673
আয়ুষ
কোরোনা ভাইরাস সংক্রমণের প্রেক্ষিতে আয়ুষ মন্ত্রকের পক্ষ থেকে আগাম সতর্কতামূলক নির্দেশিকা
নয়াদিল্লি, ০৪ ফেব্রুয়ারি, ২০২০
কোরোনার মতো ভাইরাল অসুখজনিত পরিস্থিতিতে আয়ুষ মন্ত্রকের পক্ষ থেকে জনস্বার্থে প্রতিকারমূলক ব্যবস্থা্র পরামর্শ জারি করা হয়েছে। মন্ত্রকের পক্ষ থেকে গত ২৯ তারিখ জারি করা দুটি নির্দেশিকায় এ ধরণের ঘটনার ক্ষেত্রে প্রাথমিক কিছু আগাম সতর্কতামূলক ব্যবস্থা কথা বলা হয়। সংশ্লিষ্ট চিকিৎসা-পদ্ধতিতে গৃহীত পদক্ষেপগুলির ওপর ভিত্তি করেই পরামর্শ জারি করা হয়ে থাকে। মন্ত্রকের পক্ষ থেকে জারি করা কোনও পরামর্শেই কোরোনা ভাইরাসের উপযুক্ত চিকিৎসা বা এ ধরণের ভাইরাস প্রতিরোধে নির্দিষ্ট কোনও ওষুধের কথা উল্লেখ করা হয়নি। ব্যক্তিগত পরিষ্কার-পরিচ্ছন্নতা বজায় রাখার পাশাপাশি, কয়েকটি ভেষজ পদ্ধতি গ্রহণ করা, যা সুস্বাস্থ্য বজায় রাখতে সাহায্য করতে পারে। তবে, এ ধরণের সতর্কতামূলক ব্যবস্থা গ্রহণের আগে সংশ্লিষ্ট চিকিৎসা ক্ষেত্রের সঙ্গে যুক্ত চিকিৎসকদের পরামর্শ গ্রহণ করা প্রয়োজন।
এই প্রেক্ষিতে এক শ্রেণীর গণমাধ্যম এবং চিকিৎসার সঙ্গে যুক্ত কয়েকটি পেশাদার সংস্থার পক্ষ থেকে দেওয়া সংবাদে স্বাস্থ্য পরিষেবা ক্ষেত্রে আয়ুষ চিকিৎসা পদ্ধতির ভাবমূর্তি মলিন করার এবং এই চিকিৎসা-পদ্ধতি সম্পর্কে জনমানসে বিভ্রান্তি ছড়ানোর চেষ্টা হয়েছে। সমগ্র বিশ্ব কোরোনা ভাইরাসের প্রকোপ থেকে মুক্তি পাওয়ার চেষ্টা চালাচ্ছে। এখনও পর্যন্ত এই মহামারি থেকে মুক্তির সম্ভাব্য চিকিৎসা নেই। এই পরিস্থিতিতে যে কোনও প্রান্ত থেকে ক্ষুদ্রতম একটি সহায়তাকেও স্বাগত জানানো হবে। তাই, আয়ুষ মন্ত্রকের পরামর্শ নেতিবাচক নয়, ইতিবাচক দৃষ্টিভঙ্গী নিয়েই দেখা প্রয়োজন।
CG/BD/SB
(Visitor Counter : 148
প্রধানমন্ত্রীরদপ্তর
ইনটেলের মুখ্য কার্যনির্বাহীর সঙ্গে প্রধানমন্ত্রীর আলোচনা
নতুনদিল্লি, ১৩ই এপ্রিল, ২০২১
প্রধানমন্ত্রী শ্রী নরেন্দ্র মোদী ইনটেলের মুখ্য কার্যনির্বাহী আধিকারিক মিঃ প্যাট গেলসিঙ্গারের সঙ্গে আলোচনা করেছেন।
এক ট্যুইট বার্তায় শ্রী মোদী বলেছেন, “ @intel-এর মুখ্য কার্যনির্বাহী @Pgelsingerএর সঙ্গে মানব জাতির আরো প্রগতির জন্য প্রযুক্তির ভূমিকা , @_DigitalIndiaefforts এবং ভারতে বিনিয়োগের সুযোগ নিয়ে বিস্তারিত আলোচনা হয়েছে। “
(CG/CB/
প্রধানমন্ত্রীরদপ্তর
দেশ জুড়ে হর ঘর তিরঙ্গা কর্মসূচীর কিছু উদ্যোগ, প্রধানমন্ত্রী সকলের সঙ্গে ভাগ করে নিয়েছেন
নতুনদিল্লী, ১২ই আগস্ট, ২০২২
প্রধানমন্ত্রী শ্রী নরেন্দ্র মোদী দেশ জুড়ে হর ঘর তিরঙ্গা কর্মসূচীর কিছু উদ্যোগ সকলের মধ্যে ভাগ করে নিয়েছেন।
কয়েকটি ট্যুইট বার্তায় প্রধানমন্ত্রী বলেছেন,
“দারুণ দৃশ্য! দেশের জল, স্থল ও অন্তরীক্ষে ত্রিবর্ণ রঞ্জিত জাতীয় পতাকা উড়তে দেখে প্রত্যেক ভারতীয় আনন্দিত। #HarGharTiranga”
“এই উদ্যোগকে প্রণাম জানাই! ত্রিবর্ণ রঞ্জিত জাতীয় পতাকার প্রতি অতুলনীয় সম্মান প্রদর্শন ভারতীদের উৎসাহ ও উদ্দীপনার প্রতিফলন। #HarGharTiranga”
“চমৎকার! এই ধরণের তিরঙ্গা যাত্রায় ভারতের ভবিষ্যৎ নেতৃবৃন্দের অংশগ্রহণ , সকলের মধ্যে দেশপ্রেম সঞ্চারিত করবে। #HarGharTiranga”
“বিশাখাপত্তনমের মানুষদের সমন্বিত এই উদ্যোগটি দুর্দান্ত। #HarGharTiranga র প্রতি এই উৎসাহ দারুণ লেগেছে ।“
“#HarGharTiranga” আন্দোলনকে লাদাখের এই সুন্দর প্রয়াস আরো শক্তিশালী করবে।“
PG/CB/
(